“บิ๊กตู่” วอนอย่าหลงเชื่อ! ลือหึ่งเตรียมยุบสภา–ย้ำ เคารพเสียงประชาชน
“บิ๊กตู่” วอนอย่าหลงเชื่อ! ลือหึ่งเตรียมยุบสภา–ย้ำ เคารพเสียงประชาชน
“บิ๊กตู่” วอนอย่าหลงเชื่อ! ลือหึ่งเตรียมยุบสภา–ย้ำ เคารพเสียงประชาชน
30 พ.ค. 2562

ผู้สื่อข่าวรายงานว่า วันนี้ (30 พ.ค.62) พล.ท.วีรชน สุคนธปฏิภาค รองโฆษกประจำสำนักนายกรัฐมนตรี เปิดเผยว่า กรณีที่มีการแชร์ข่าว พล.อ.ประยุทธ์ จันทร์โอชานายกรัฐมนตรี และหัวหน้าคณะรักษาความสงบแห่งชาติ (คสช.) จะใช้อำนาจประกาศสถานการณ์ฉุกเฉินยุบพรรคการเมืองทำให้ส.ส.500 คน พ้นสภาพ ว่า เรื่องดังกล่าวไม่เป็นความจริง โดยมีผู้ไม่หวังดีพยายามสร้างข่าวเท็จเพื่อให้เกิดความสับสนวุ่นวายในช่วงจัดตั้งรัฐบาล และลดความน่าเชื่อถือของรัฐบาลชุดปัจจุบัน
ทั้งนี้ นายกฯ รับทราบเรื่องดังกล่าว และขอให้ประชาชนอย่าหลงเชื่อข่าวที่ไม่มีที่มาที่ไปพร้อมกำชับให้ทุกฝ่ายเร่งชี้แจงทำความเข้าใจแก่สังคม โดยยืนยันว่าไม่มีแนวคิดเช่นนั้นเพราะนายกฯเคารพกฎหมายและฟังเสียงของประชาชนขณะนี้เป็นขั้นตอนของพรรคการเมืองจึงต้องรอความชัดเจน นอกจากนี้ ยังเตือนผู้ไม่หวังดีให้หยุดพฤติกรรมดังกล่าว โดยรัฐบาลจะสืบหาต้นตอของข่าวเพื่อดำเนินการตามกฎหมายอย่างเด็ดขาด